
FAMA Invest OÜ-le maksusoodustuse andmine Fama keskuse reklaami eksponeerimiseks Tallinna mnt ja Rahvavälja tn ristmikul asuval reklaamtornil
1. Asjaolud

FAMA Invest OÜ pöördus kirjaliku taotlusega Narva Linna Arenduse ja Ökonoomika Ametile võimaldada 100% maksusoodustust (maksuvabastust) Fama keskuse välireklaamile, mis on paigaldatud Tallinna mnt ja Rahvavälja tn ristmikul asuval reklaamtornil, Narva linnas.
FAMA Invest OÜ poolt ehitatud reklaamtornil on kolm külge, nendest kahel küljel on paigaldatud Fama keskuses tegutsevate suuremate kaupluste rentnike logod reklaamplokkides. Kui rentnik loobub sellest reklaamist või kolib keskusest, siis tema reklaamist tekkinud potentsiaalne tühi koht täidetakse Fama keskuse logoga kuni leidub teist reklaamist huvitatud rentnikku. Ühe reklaamploki pindala on ümardatult 7,5 m2. Seisuga 23.09.2019 on kolm reklaamplokki täidetud Fama keskuse logoga.
Reklaamtorni kolmandal küljel eksponeerib Fama keskus oma kinkekaardi reklaami. FAMA Invest OÜ taotluse kohaselt kinkekaardi reklaam on paigaldatud ka selleks, et peita reklaamtorni tehnilist sisekonstruktsiooni. Reklaamipindala on ümardatult 75 m2.

Oma taotluses põhjendab FAMA Invest OÜ maksusoodustuse taotlemist peamiselt sellega, et 2019. aastal on ettevõtte toetanud ja aidanud korraldada palju Narva linna üritusi ja asutuste tegevusi, samuti on teostatud hulk toetustegevusi (nimekiri on taotluses esitatud). Lisaks sellele, FAMA Invest OÜ on aastate jooksul mitu korda saanud Narva Linnavalitsuselt tiitli „Narva Parim Mainekujundaja” (2007, 2009, 2011, 2016 aastal) kaubanduskeskuses ürituste korraldamise ja linna turistide meelitamise eest, millega tunnustas linn Fama keskuse suure panuse Narva hea imago kujundamisel.

Eeltoodut arvestades ja lähtudes Narva linna ning ühiskondlikest huvidest on maksusoodustuse andmine FAMA Invest OÜ-le põhjendatud, kuid siinkohal 100% maksusoodustuse andmine ei oleks õiglane. Esiteks, kõnealused reklaamide kohad on võimalik täita mitte reklaamiga ja sellega saavutada reklaamtorni visuaalset terviklikkust ja meeldivust. Teiseks, reklaamimaksust saadud raha läheb linna eelarvesse, mis kasutatakse kohaliku omavalitsuse ülesannete täitmiseks, sealhulgas ka linnaelanikele ürituste korraldamiseks ja turistide meelitamiseks linna. Samuti kui Narva Linnavalitsus annaks 100% maksusoodustust FAMA Invest OÜ-le, edastaks ta teistele ettevõtjatele vale sõnumi, et edukal ettevõtjal on võimalik saada täielikku maksuvabastust.
Lähtudes ülaltoodust on asjakohane anda FAMA Invest OÜ-le reklaamimaksu soodustust suuruses 50 % reklaamimaksust Fama keskuse reklaami eelnimetatud reklaamtornil.
2. Õiguslikud alused
Kohalike maksude seaduse § 10 lõike 6 alusel “Linnavalitsusel on õigus anda reklaamimaksu soodustusi ja vabastusi volikogu poolt kehtestatud tingimustel ja korras”.  

Narva Linnavolikogu 25.09.2014 määruse nr 19 “Reklaamimaksumäärus” § 10 lõike 1 alusel Narva Linnavalitsus võib anda reklaami maksusoodustusi maksusmaksjale lähtudes ühiskondlikest huvidest. Selle määruse § 10 lõike 3 alusel maksusoodustuse andmise, selle suuruse, soodustuste kehtivuse tähtaja kohta otsustab Narva Linnavalitsus oma korraldusega.

3. Otsus

Anda alates 1. oktoobrist 2019. a kuni 31.detsebrini 2020. a maksusoodustust 50% suuruses FAMA Invest OÜ-le (registrikood 11135542) Fama keskuse reklaami eksponeerimiseks Tallinna mnt ja Rahvavälja tn ristmikul asuval reklaamtornil.

4. Rakendussätted

4.1. Korraldus jõustab seadusega sätestatud korras.

4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemisest.

